Bjørnsjøen
Store norske leksikon,Geografi,Norges geografi,Oslo
Bjørnsjøen er et vann i Oslo som er en del av Nordmarksvassdraget. Det er det største vannet i Nordmarka, beliggende 337 meter over havet og et areal på 1,632 kvadratkilometer. Det erregulert cirka 7 meter.
Vannet har skogkledde bredder. Ved nordbredden ligger Kikut, som er en av Nordmarkas høyeste topper, 612 meter over havet. Ved nordøstenden av vannet ligger gården Bonna og Kikutstua skistue, som åpnet i 1926. Bjørnsjøen er scenen for Asbjørnsens En Nat i Nordmarken. På gården Bjørnholt ved sørenden av vannet lå den tidligere Nordmarka skole. Fra Bjørnsjøen renner Bjørnsjøelva til Skjærsjøen. Les mer i Store norske leksikon Oslo Kart 